Ique-le n-qui kajsam ti qui 'ij cu' ixokib ; lic je ch'am , n-qui sachom ti qui ch'amil . Ique que terej chirij i Tolke , chi ral Chij ca bix che ; xa ipa ca 'e wi que terej chirij . Je are ique-le chi je 'elsam na chiquixol i juban winak , ya tojom chic i quelbal chi sak , y je 'o chic chuwach i Dios , pacha jun sipon chuwach . Je pacha i nabe molic re i cosech , sujtal chuwach i Dios , xak chuwach i Tolke , chi ral Chij ca bix che .
